Mjesec dana nakon što je Kina odlučila regulirati tržište kriptovaluta i držati domaće mjenjačnice pod budnim okom, TheVerge je prenio da i Južna Koreja planira djelovati u tom smjeru.





Točnije, tamošnje vlasti su najavile da planiraju zabraniti prikupljanje novca preko ICO-a (Initial Coin Offering – inicijalna ponuda kriptovaluta) za sve elektronske valute. Komisija za nadzor financijskih usluga navodi da je razlog tome to što dolazi do nekontroliranog širenja Bitcoina i ostalih valuta pa ih je potrebno držati pod strogom kontrolom, a svi će prekršitelji biti strogo kažnjeni.

Kako su se inicijalne ponude kriptovaluta u kratkom vremenu naglo proširile, privukle su i pozornost vladinih regulatora u raznim zemljama. Sudeći po statistici Coindeska, samo u ovoj godini se posredstvom ICO-a prikupilo preko 2,3 mlrd.$ svježeg kapitala, a taj iznos iz dana u dan raste ogromnom brzinom.

Nekontrolirano povećanje broja kriptovaluta povećava rizik od stvaranja piramidnih shema koje nisu novost u svijetu financija, pa nas ovaj potez vlade Južne Koreje (i ranije Kine) uopće ne iznenađuje.

Pročitajte još:

Kina navodno počinje gasiti domaće Bitcoin mjenjačnice

Original možete pronaći na itrendovi.hr